Selle nädala tellijaauhinna võitjaks on Pille Jagomäe Koselt
Laupäev, 15 Juuli 2017 21:17
TELLIMISKAMPAANIA ❯ Aeg on välja loosida uus tellijaauhind, mis on järjekorras eelviimane. Auhinnakotti on poetatud väike grillpakk OÜ Condor ja digipood.eu poolt ning purjeretk OÜlt Tuuletark. Peale selle veel naturaltervisetoode.ee poolt mesilasmürgiga näokreem. Loosiõnn naeratas Pille Jagomäele, kes elab Võru vallas Kosel.
Purjeretkest natuke jahmatanud Pille Jagomäe lisab kiirelt, et kingib reisi kohe vennale ja tema perele, oma lapsed saadab ka muidugi kaasa. „Käisin selle purjekaga sõitmas, aga ma olen täiesti merehaige, mul lihtsalt hakkas paha. Mul tekib täitsa paanika. Teistel oli muidugi väga lõbus ja meeldis, aga mina lihtsalt pole vee inimene,” põhjendab Pille võidu kingisoovi.
Pille töötab õena Lõuna-Eesti haiglas ja tal on kolm tütart: 20-, 18- ja seitsmeaastane. Ta on lehetellija olnud juba väga pikka aega. „Issand, ma ei mäletagi, millal ma üldse tellima hakkasin, see oli ikka väga ammu. Nii kaua, kui mäletan, siis on kogu aeg Võrumaa Teatajat tellitud,” räägib Pille Jagomäe. Paberlehe kasuks on ta otsustanud sellepärast, et talle lihtsalt meeldib paberit käes hoida. „Need nutiasjad mulle ei istu, paberit on käte vahel hea katsuda,” selgitab ta. Lehest loeb ta kõige meelsamini kuulutuste rubriiki ja sirvib ka kõiki teisi teemasid. Natuke häirib ainult, et lehes on liiga palju teemade kordusi.
Enne kui Pille koju hakkab minema, lepitakse kokku purjeretk, mis võetakse ette juba tund aega pärast auhinna kättesaamist. See oli hea mõte, sest paistab, et selle nädala kõige soojem päev pöörduski pärast lõunat tihedaks sajuks.
Kui ka sina soovid võita vahvaid auhindu meie koostööpartneritelt, siis telli Võrumaa Teataja paber- või digileht vähemalt pooleks aastaks või pikenda juba olemasolevat tellimust ning osaledki loosimises. Loosirattasse saavad ka kõik otsekorraldusega tellijad. Järgmisel nädalal loosime välja meie viimase auhinna, milleks on muruniiduk, lisaks veel väike grillpakk OÜlt Condor ja eeslipiimaga kehavõie naturaltervisetoode.ee-lt.
17-06-23 - Sellenädalase lugejaauhinna võitja on Sirje Mikson
17-07-22 - Viimane tellijaauhind läheb Margus ja Heldur Kikkasele
17-07-09 - Tellijaauhinna võitjaks on Maie Ploom Pärlijõelt
17-07-01 - Juunikuu viimase tellijaauhinna võitja on Triin Kuiv
17-06-17 - Tellijaauhinna võitja on Agi Märdin
17-06-10 - Selle nädala auhind läks Merike Hiiemäele
17-06-03 - Võrumaa Teataja auhind läks kaugele Abu Dhabisse
17-05-27 - Võrumaa Teataja auhinnasadu sai alguse